Source: https://alkotmanybirosag.hu/index.php/sajtomegjelenes?ev=2013
Timestamp: 2020-01-27 18:53:10
Document Index: 4314532

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Alkotmánybróság rendkívüli körülmények között is az alkotmányosság őre
Az Alkotmánybíróság rendkívüli körülmények között is őre maradt az alkotmányosságnak – mondta Paczolay Péter, a testület elnöke
Eger, 2013. május 15., szerda (MTI) – Kétharmados parlamenti többség mellett mind Romániában, mind Magyarországon határozottabb fellépésre van szüksége az Alkotmánybíróságnak az alkotmányosság érvényesülése érdekében – nyilatkozott Paczolay Péter, a magyar és Augustin Zegrean, a román Alkotmánybíróság elnöke az MTI-nek szerdán, miután meglátogatták az Egri Törvényszéket.
Megválasztották alkotmánybírónak Juhász Imrét
Alkotmánybíróvá választotta a parlament hétfőn Juhász Imrét, a Független Rendészeti Panasztestület elnökét (MTI)
A hatékonyság és a nyitottság jegyében készült az új ügyrend
Budapest, 2013. március 3., vasárnap (MTI) – A hatékonyság és a nyitottság jegyében készült az Alkotmánybíróság új ügyrendje, a belső szabályok gyorsabb, rugalmasabb, ügyfélbarát eljárást tesznek lehetővé – mondta Bitskey Botond, az Ab főtitkára az MTI-nek.
Paczolay Péter nyilatkozata az MTI-nek alkotmányosságról, célokról, eszközökről és bűnbakképzésről
Az „alaptörvény” kifejezés olyan alkotmányfelfogást tükröz, amelynek alapján az alkotmányosság nem pusztán Magyarország alaptörvényének szövegével azonos: a magyar alkotmányos hagyomány, benne az elmúlt több mint húsz év alkotmánybírósági gyakorlata, az európai alkotmányjogi kultúra és annak nemzetközi dokumentumokban egyértelműen meghatározott alapelvei az alkotmánybírósági mércéhez tartoznak – mondta Paczolay Péter, az Alkotmánybíróság (Ab) elnöke az MTI-nek.
Mintegy 800 indítvány érkezett tavaly az Alkotmánybíróságra, az ügyek többsége egy éven belül fejeződik be
A dráma kívül marad az Alkotmánybíróság falain – Interjú Paczolay Péterrel a Figyelőben
Paczolay Péter, az Alkotmánybíróság elnöke nem látja indokoltnak, hogy rendszeresen hatalomtechnikai válaszok szülessenek a törvényekkel kapcsolatos alkotmányossági kifogásokra. „Korábban sem tartottam szerencsésnek, hogy az Alkotmánybíróság döntéseit akár időben megelőzve, akár egyidejűleg vagy a lehető legrövidebb időn belül alkotmánymódosítással írják felül. Ez a végső eszköz megilleti az alkotmányozót, de nemzetközi kitekintésben ritkán élnek vele, nálunk azonban elharapózott az utóbbi években” – fogalmazott az Alkotmánybíróság elnöke a Figyelőnek adott interjújában.
Az Alkotmánybíróság (Ab) az elmúlt évben is világossá tette, hogy a törvényhozás alkotmányos működésének őre, rendelkezik a feladatának ellátásához szükséges eszközökkel és használja is azokat – mondta Paczolay Péter, a testület elnöke szerdán az MTI-nek.